Frankeringsmaskin

Frankeringsmaskin er en maskin som brukes til å trykke et frankeringsbevis på postforsendelser som brev og pakker. Bruken av frankeringsmaskiner reguleres av et lands postvesen. Frankeringsstemplet viser hvilket beløp den enkelte forsendelse er betalt med og gjerne også hvilken dag den er stemplet. Stemplet fungerer som kvittering for betalt porto og erstatter frimerker som må limes på postsendinger. Frankeringsmaskinene har forseglede telleverk som summerer påløpt portokostnad. For virksomheter med mye korrespondanse eller postpakker, gir frankeringsmaskinen tidsbesparelser. All porto må forskudds-betales til en egen brukerkonto. 

Firma kan enten bruke maskinene som de er, eller få laget og satt inn stempler med egen firma-logo i tillegg til porto.

Frankeringsmaskinen er en norsk oppfinnelse og ble først tatt i bruk i Norge i 1903.

 Referanser 

Kategori:Postombæring
Kategori:Norske oppfinnelser